nizky tlak
dobrý deň chcem sa opýtať ci môžem magnerot pri nízkom tlaku?... mam psychické problémi ako sú panicke ataky a podozrenie aj na tetaniu kloli ktorej chcem preventívne piť magnerot beriem mirzaten na spanie a paretin som vysadila
Dobrý deň,
ďakujeme za Vašu otázku.
Magnézium normalizuje napätie cievnej steny, znižuje svalové napätie, pôsobí proti svalovým kŕčom, zlepšuje fyzický a psychický stav. Rovnako ovplyvňuje aj tlak krvi. Rozširuje cievy, tým znižuje krvný tlak, prispieva k pravidelnému srdcovému rytmu, správnemu fungovanie ciev a srdca. Užívanie Magnerotu je možné, no vzhľadom na Váš nízky tlak, odporúčam počas užívania pravidelné monitorovanie krvného tlaku, ktorý sa môže ešte znížiť vplyvom užívania Magnerotu. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
V prípade prejavu uvádzaných ťažkostí, užívanie Magnerotu neodporúčam.
Prajem pekný zvyšok dňa.
S pozdravom,
PharmDr. Anna Pacalajová